Danutė Linkevičiūtė-Šmydek

Danutė Linkevičiūtė-Šmydek (Šmidek, Schmiedeck; g. 1955 m. rugsėjo 30 d. Vilniuje) – tiflopedagogė, masažuotoja. Buvusi sportininkė lengvaatletė, pirmoji Lietuvos paralimpietė.Pirmieji olimpiniai medaliai musuzodis.ltPirmoji Lietuvos paralimpietė pakliuvo į biurokratijos pinkles: negauna rentos 15min.lt Pelnė prizines vietas 1988 ir 1992 m. paralimpinėse žaidynėse. Daugiausia varžėsi vidutinių nuotolių bėgimo rungtyse silpnaregių ir aklųjų čempionatuose.„Mūsų žodis“. Sukaktys 2015/08, p. 22

 Biografija 

D. Linkevičiūtė augo Vilniaus kūdikių namuose, vėliau buvo perkelta į Rokiškio vaikų namus.Lietuvos olimpiečiai. Lengvaatletė Danutė Linkevičiūtė-Schmiedeck  lt/mediateka 2024-06-28 Mokėsi Kauno aklųjų internatinėje mokykloje, kur pradėjo sportuoti pas trenerį Joną Burakovą. Nebaigusi vidurinės mokyklos, dešimtoje klasėje išvyko į Vilnių. Apsigyvenusi bendrabutyje, dirbo aklųjų kombinate, treniravosi bėgimą, baigė vakarinę mokyklą. 1975 m. išvyko mokytis ir treniruotis į Kislovodską (Rusija). Pradėjo dalyvauti SSRS čempionatuose, pelnė prizinių vietų: 1975 m. sidabrą Kijeve šuoliuose į tolį, bronzą 1979 m. Vilniuje 400 m bėgime ir kt. Taip pat dalyvavo Lietuvos aklųjų ir silpnaregių sąjungos rengiamose varžybose.

1986 m. Geteborge (Švedija) Pasaulio aklųjų lengvosios atletikos ir plaukimo čempionate laimėjo tris aukso medalius, pasiekė du pasaulio rekordus.Iš mūsų kalendoriaus. Minėtinos sukaktys musuzodis.lt

Ištekėjo už Vokietijos piliečio Olafo Šmydeko. Nepraleido progos sudalyvauti jo tėvynėje rengiamose varžybose, tarp jų ir susivienijusios Vokietijos pirmajame neįgaliųjų čempionate.

1988 m. laimėjusi sąjunginio lygio varžybas, pateko į sovietų lengvaatlečių paralimpinę rinktinę. Su ja išvyko į Seulo (Pietų Korėja) vasaros paralimpines žaidynes. Pelnė du apdovanojimus B3 negalios klasėje: sidabrą 800 m ir bronzą 400 m bėgimo rungtyse.Чемпионы и призёры Паралимпиады в Сеуле 1988. Лёгкая атлетика olympic-champions.ruLietuvos sporto žinynas. 1985–1988 m. PAROLIMPINĖSE ŽAIDYNĖSE (1988 m. Seulas) lse.lt, p. 19 Sidabro ir aukso medalių likimą nulėmė fotofinišas, pirmąją vietą suteikęs varžovei amerikietei.

1992 m. su nepriklausomos Lietuvos rinktine dalyvavo Barselonos (Ispanija) paralimpinėse žaidynėse. Čia ji B2 negalios klasėje iškovojo ketvirtąsias vietas 800 ir 1500 m distancijose, o 3000 m bėgime pelnė bronzos medalį.Danute Smidek paralympic.org

 Šaltiniai 

 Nuorodos 

 Danute Schmiedeck facebook.com
 Aklųjų ir silpnaregių sportas lse.lt

Kategorija:Silpnaregiai ir neregiai
Kategorija:Lietuvos paralimpiečiai
Kategorija:Lietuvos vidutinių nuotolių bėgikai
Kategorija:Lietuvos neįgaliųjų lengvaatlečiai